জাতীয় কিডনি রোগ ও ইউরোলজি ইনস্টিটিউট
জাতীয় কিডনি রোগ ও ইউরোলজি ইনস্টিটিউট (NIKDU) একটি সরকারি চিকিৎসা শিক্ষা প্রতিষ্ঠান ও হাসপাতাল। এটিতে বৃক্ক বা কিডনি এবং মূত্রতন্ত্রের রোগে আক্রান্ত রোগীদের বিশেষ সেবা প্রদান করা হয়। এটি ঢাকার শেরেবাংলা নগর থানায় অবস্থিত। এখানে বৃক্কের রোগীদের প্রাথমিক স্বাস্থ্যসেবা থেকে শুরু করে সব ধরনের চিকিৎসা, যেমন রক্তের ঝিল্লি বিশ্লেষণ বা হিমোডায়ালাইসিস (ডায়ালাইসিস) করে রক্তশোধন থেকে শুরু করে শেষ পর্যায়ে বৃক্ক বৈকল্য বা রেনাল ফেইলিউরের শিকার রোগীদেরও চিকিৎসা প্রদান করা হয়।